Maklike haarkleur tuis | SARIE
Maklike haarkleur tuis	deur Liesl du Toit
Clairol se nuwe haarkleur-reeks, Nice ’n Easy Colour Blend Foam, is ’n permanente kleurformule in skuimvorm. Anders as die tradisionele vloeistof of room het skuim die beste eienskappe van albei. Dit is ‘n vastestof wanneer jy dit spuit, maar tree op soos ‘n vloeistof wanneer jy dit deur jou hare werk en egalig versprei.
Dié nuwe haarkleur is maklik om aan te wend, mors minder omdat dit nie drup nie, en die kleur hou tot agt weke lank.
Nice ’n Easy Colour Blend Foam is beskikbaar in 18 kleure teen R119,99 elk. Subscribe to our newsletter
Wonderlik, die ander manier van kleur is altyd so ‘n gemors ……die kleur eindig op daar waar dit nie nodig is nie 🙂 Gedagte vir die dag: Jou sterkte kan iemand help in ’n krisis | Maroela Media
Toe hulle hom weens die gedrang nie by Jesus kon kry nie, breek hulle die dak reg bokant Hom oop, en nadat hulle ’n opening in die dak gemaak het, laat hulle die draagbaar waarop die verlamde man gelê het, daardeur afsak. (Markus 2:4)
Wat hoor jy as jy die woord “krisis” hoor? Skielik is dit wat altyd daar ver was, nou iets hier naby en word jy gekonfronteer met die kern van jou bestaan.
Gedurende ’n krisis bevind jy jou skielik in ’n stuk niemandsland, want dit wat sin gemaak het, word bevraagteken, en die wonderlike betekenis van die lewe is nie meer so wonderlik nie.
Die vier vriende in ons teksgedeelte besef hulle sal buite die boks moet dink om iets vir hulle verlamde vriend te doen. Hulle besef dat hulle nie die enigstes in nood is nie, want hier is ’n horde mense en elkeen wil iets van Jesus se teenwoordigheid beleef.
Alles wat tot hiertoe oënskynlik belangrik was, word nou sekondêr, want hulle vriend kom nou eerste. Die status quo word vervang met die status novo, iets anders en iets nuuts.
Reëls word oorboord gegooi, want dit gaan nie werk nie. Hulle moet aanpas. Deur die dak word die enigste opsie en dit is hulle geleentheid. Hierdie manne gryp die geleentheid aan, want hulle besef dit is nou of nooit. Die sosiale kommentaar pla hulle min, want Jesus is nou hier; daarom kan hulle nie wag nie!
Het jy al ’n bietjie buite die boks gedink? Het jy al die status quo vervang met die status novo? Nie ter wille van jouself nie, maar ter wille van jou vriend(-e).
Here, gee dat ek ’n vriend sal wees wat bereid is om die status quo te weerstaan ter wille van u koninkryk. Amen